Sich froͤit manig̾ gegē der wūneklichē zit
Sich froͤit manig̾ gegē der wūneklichē zit·
ich enweis wes ich mih froͤwē ſol·
die wile mir d̾ kvmb̾ ſo zeh̾zen lit·
den ich vō der mīneklichē dol·
nv en troͤſtēt mih die liebē tage·
noh ſwc ich vō dē blv̊mē ſage·
vn̄ enhilfet mich d̾ vogel ſang
mir en ſi dú kurze naht zelang·

Mir iſt ſeltē h̾zeliebes iht beſchehē·
da vō bin ich ſeltē rehte vꝛo·
ich han gůt̾ wibe vil geſehen·
vō den allē ſchiet ich eine ſo·
dc ich betwūgen wande ſin·
nv iſt trurē in dem h̾zen min·
doh troͤſtet eineſ mir dē mv̊t·
wil ſi ſo geſchiht mir alleſ gv̊t·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse